4. ΑΠΟΦΑΣΗ ΥΠΟΥΡΓΟΥ  ΟΙΚΟΝΟΜΙΚΩΝ ΚΑΙ   ΔΗΜΟΣΙΑΣ ΤΑΞΗΣ Αριθ. 7012/27/1   της 21 Σεπτ./13 Οκτ.1999 (ΦΕΚ Β΄1873) Στολή, οπλισμός, ατομικά εφόδια ειδικών φρουρών.  Έχοντας υπόψη: 1.Τις διατάξεις του άρθρ. 9 παρ. 10 του νόμ. 2734/1999 «Εκδιδόμενα με αμοιβή πρόσωπα και άλλες διατάξεις»  (Α΄- 161), σε συνδυασμό  και  με  Σελ.  16,80 Τεύχος 1333 Σελ. 78 τις διατάξεις του άρθρ. 4 παρ. 3 του νόμ. 2622/1998 «Υπηρεσίες Συνοριακής Φύλαξης- Δήλωση περιουσιακής κατάστασης αστυνομικών και άλλες διατάξεις» (Α΄- 138). 2.Τις διατάξεις του άρθρ. 29Α του νόμ. 1558/1985 «Κυβέρνηση και Κυβερνητικά Όργανα» (Α΄- 137), το οποίο προστέθηκε με το άρθρ. 27 του νόμ. 2081/1992 (Α΄ -154) και τροποποιήθηκε με το άρθρ. 1 παρ. 2 εδάφ. α΄ του νόμ. 2469/1997 (Α΄ -38). 3.Την υπ’ αριθ. 1107147/1239/006A/4-10-1996 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β-922). 4.Το γεγονός ότι από τις διατάξεις της παρούσας απόφασης προκαλούνται δαπάνες σε βάρος του κρατικού προϋπολογισμού ύψους 110.000.000.δρχ. περίπου, για το τρέχον οικονομικό έτος (κατ’ εκτίμηση από 1-10-1999), 255.500.000 δρχ. περίπου για το έτος 2000, 6.000.000 δρχ. περίπου για το έτος 2001, 73.500.000 δρχ. περίπου για το έτος 2002, 6.600.000 δρχ. περίπου για το έτος 2003 και 49.500.000 δρχ. περίπου για το έτος 2004. Από τις δαπάνες αυτές, εκείνες του έτους 1999 θα αντιμετωπισθούν από τις εγγεγραμμένες πιστώσεις του εκτελούμενου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» (ΚΑΕ 1421, 1422, 1423, 1424, 1699, 1951, 1961),οι δαπάνες έτους 2000 θα αντιμετωπισθούν από τις πιστώσεις που το Υπουργείο Οικονομικών θα εγκρίνει στον Π/Υ εξόδων του ιδίου ως άνω Φορέα για το σκοπό αυτό και οι δαπάνες ετών 2001, 2002, 2003 και 2004 θα προβλέπονται ανάλογα στα αντίστοιχα σχέδια Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» και θα αντιμετωπίζονται από τις πιστώσεις που το Υπουργείο Οικονομικών θα εγκρίνει για το σκοπό αυτό, αποφασίζουμε: Στολή Ειδικών Φρουρών Άρθρ.1.Οι ειδικοί φρουροί, κατά την εκτέλεση των καθηκόντων τους, φέρουν την κατωτέρω στολή, η σύνθεση και η περιγραφή της οποίας έχει ως εξής: χειμερινή-θερινή -Τζόκεϋ χρώματος βαθυκύανου, μετά εθνοσήμου μεταλλικού επί της μετωπίδας. 4.Α.αα.4 Ειδικοί Φρουροί   361 -χιτώνιο τύπου υποδύτη, χρώματος βαθυκύανου. Κατά τη θερινή περίοδο οι χειρίδες αναδιπλούνται μέχρι το μέσο του βραχίονα των χειρών. -Περισκελίδα ιδίου χρώματος με το χιτώνιο. -Πουλόβερ εσωτερικό κλειστού τύπου (ζιβάγκο), χρώματος βαθυκύανου ή φανέλα του ιδίου χρώματος. Φέρονται προαιρετικά ανάλογα με τις επικρατούσες καιρικές συνθήκες. -Επενδύτης (τζάκετ) χρώματος βαθυκύανου. Φέρεται προαιρετικά κατά τη χειμερινή περίοδο. Ζωστήρας δερμάτινος μαύρος πλήρους εξάρτησης. -Υποδήματα (άρβυλα), χρώματος μαύρου. -Ποδεία μακριά μάλλινα και βαμβακερά, χρώματος μαύρου. -Χειρόκτια μαύρα δερμάτινα, με εσωτερική επένδυση. Φέρονται προαιρετικά κατά τη χειμερινή περίοδο. -Διακριτικό Σώματος Ελληνικής Αστυνομίας. Φέρεται επί του αριστερού βραχίονα της αριστεράς χειρίδος του χιτωνίου και επενδύτη και σε απόσταση 3 εκ. από του σημείου συρραφής της με τον κύριο κορμό. -Ταινίες υφασμάτινες ημικυκλικού σχήματος με την ένδειξη «ΕΙΔΙΚΟΙ ΦΡΟΥΡΟΙ». Φέρονται στο ύψος του σημείου συρραφής των χειρίδων με τον κύριο κορμό του χιτωνίου και του επενδύτη. Ταινία υφασμάτινη σχήματος ορθογωνίου παραλληλογράμμου με την αυτή ένδειξη φέρεται και επί του αριστερού ημιθωρακίου των ως άνω ειδών. Τα γράμματα της ένδειξης είναι χρώματος λευκού σε βαθυκύανο φόντο. -Διακριτικό - Δηλωτικό ταυτότητας (αριθμό μητρώου) επί της βάσης των επωμίδων του χιτωνίου και επενδύτη. Οπλισμός - Λοιπά είδη. Άρθρ.2.-1.Οι ειδικοί φρουροί, κατά την εκτέλεση των καθηκόντων τους, φέρουν τα ακόλουθα είδη: α.Πιστόλι μετά θήκης αναρτήσεως, με πλήρη φυσιγγίων γεμιστήρα ή περίστροφο με ανάλογο αριθμό φυσιγγίων. β.Αστυνομική ράβδο. γ.Ηλεκτρικό φακό (μόνο κατά τη νύκτα). δ.Ένα ζεύγος χειροπέδων. ε.Αστυνομική σφυρίχτρα. 2.Επιπλέον των ανωτέρω, ανάλογα με το είδος και τη μορφή των αποστολών που αναλαμβάνονται, τις ειδικές συνθήκες, καθώς και τα στοιχεία, γενικά, που προσδιορίζουν αυτές (τόπο, χρόνο, στόχο κ.λ.π.), δύνανται, κατά την κρίση των οικείων διοικητικών και κατόπιν διαταγής τους, να φέρουν υποπολυβόλο με ανάλογο αριθμό γεμιστήρων πλήρη φυσιγγίων, το οποίο παραλαμβάνεται κατά το χρόνο ανάληψης υπηρεσίας, μετά το πέρας της οποίας παραδίδεται, τηρουμένου προς τούτο ειδικού  βιβλίου παράδοσης και παραλαβής από τις οικείες Υπηρεσίες. 3.Όλα τα προαναφερόμενα είδη αποτελούν υλικό των Υπηρεσιών και χρεώνονται στα απολογιστικά βιβλία υλικού. Οι ειδικοί φρουροί που αποχωρούν από την Υπηρεσία για οποιαδήποτε αιτία υποχρεούνται να παραδίδουν τα είδη του παρόντος άρθρου που χρεώθηκαν σ’ αυτή. Σε περίπτωση υπαιτίου ή αναιτίου φθοράς, καταστροφής ή απώλειας των ως άνω ειδών εφαρμόζονται, κατά περίπτωση, οι ισχύουσες διατάξεις. Εφόδια ιματισμού και υπόδησης Άρθρ.3.-1.Στους ειδικούς φρουρούς χορηγούνται τα ακόλουθα είδη τα οποία αποτελούν υλικό των Υπηρεσιών και χρεώνονται στα απολογιστικά βιβλία υλικού: α.2 ραμμένες στολές, χρώματος βαθυκύανου (τζόκεϋ, χιτώνιο, περισκελίδα), ανά 2,5 έτη. β.2 πουλόβερ τύπου ζιβάγκο, χρώματος βαθυκύανου, ανά 2,5 έτη. γ.3 φανέλες, χρώματος βαθυκύανου, ανά 2,5 έτη. δ.1 επενδύτης (τζάκετ), χρώματος βαθυκύανου, ανά 5 έτη. ε.1 ζωστήρας δερμάτινος μαύρος πλήρους εξάρτησης, ανά 5 έτη. στ.2 ζεύγη άρβυλα, ανά 2,5 έτη. ζ.6 ζεύγη μακριών ποδείων, χρώματος μαύρου (3 μάλλινα και 3 βαμβακερά), ανά έτος. η.1 ζεύγος χειρόκτια μαύρα δερμάτινα, ανά 5 έτη. 2.Η διάρκεια χρήσης των εφοδίων της προηγουμένης παραγράφου είναι αντίστοιχη του χρόνου χορήγησης αυτών. Η διάρκεια αυτή θεωρείται ενδεικτική και δε δεσμεύει την Υπηρεσία. Η αντικατάσταση των εφοδίων αυτών γίνεται, και προ της λήξης της διάρκειας χρήσης τους, σε περίπτωση φυσιολογικής φθοράς που βεβαιώνεται από τριμελή επιτροπή της οικείας Υπηρεσίας, της οποίας πρόεδρος είναι πάντοτε αξιωματικός. Προκειμένου περί υπαιτίου φθοράς, καταστροφής ή απωλείας ο ανεφοδιασμός γίνεται αφού καταβληθεί η αξία του είδους από τον υπαίτιο. 3.Οι ειδικοί φρουροί που, για οποιοδήποτε λόγο απαλλαγούν από τα καθήκοντά τους ή αποχώρησαν από το Σώμα, πλην θανάτου, υποχρεούνται να επιστρέψουν στην Υπηρεσία τα εφόδια της παρ. 1 του παρόντος άρθρου που χρεώθηκαν, άλλως εφαρμόζονται αναλόγως οι ισχύουσες διατάξεις περί καταλογισμού δημοσίων ειδών. Όλα τα εφόδια που επιστρέφονται επιθεωρούνται από τριμελή επιτροπή με πρόεδρο αξιωματικό, που ορίζεται με απόφαση του Διευθυντή της οικείας Αστυνομικής Διεύθυνσης ή Διεύθυνσης Αστυνομίας, η οποία με πρακτικό της αποφαίνεται περί της καταλληλότητας αυτών για άμεση χρήση ή αν χρήζουν επισκευής ή  (Μετά τη σελ. 16,80) Σελ.  16,801 Τεύχος 1333 Σελ. 79  Ειδικοί Φρουροί 4.Α.αα.4   362 επιδιόρθωσης, για περαιτέρω χρήση. Σε περίπτωση που η χρήση τους είναι ανέφικτη εκποιούνται ή καταστρέφονται, ως άχρηστο υλικό, σύμφωνα με ισχύουσες διατάξεις. 4.Τα έξοδα καθαρισμού, επισκευής ή επιδιόρθωσης των επιστρεφομένων ειδών, που πρόκειται να χορηγηθούν και χρησιμοποιηθούν εκ νέου από άλλους ειδικούς φρουρούς, βαρύνουν το δημόσιο. 5.Ο ειδικότερος τρόπος κατασκευής των επιμέρους ειδών στολής και εξάρτησης, η ποιοτική σύνθεση των υφασμάτων και κάθε άλλη αναγκαία λεπτομέρεια, καθορίζονται από τις τεχνικές προδιαγραφές, οι οποίες καταρτίζονται από τη Διεύθυνση Τεχνικών του Υπουργείου Δημόσιας Τάξης. 6.Για την εκπαίδευση των ειδικών φρουρών χορηγείται σ’ αυτούς η υπ’ αριθ. 8β στολή ασκήσεων - εκστρατείας των δοκίμων αστυφυλάκων, η οποία παραδίδεται με το πέρας αυτής. Έναρξη ισχύος. Άρθρ.4.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.  Με το άρθρ. 28 Νομ.2800/29-29 Φεβρ. 2000 (ΦΕΚ Α΄41) ανωτ. σελ. 16,60771 ορίστηκε ότι: «Οι οργανικές θέσεις των Συνοριακών Φυλάκων και Ειδικών Φρουρών αποτελούν εφ’εξής οργανικές θέσεις του Σώματος Ελληνικής Αστυνομίας.  